Gigantul american Amazon va deschide în București un studio de dezvoltare de jocuri în care se va lucra la actualele proiecte, dar și la cele pe care compania are în plan să le inițieze. Amazon urmează să angajeze și persoane noi pentru noul sediu din Capitală, notează gamedevelopper.com.
Amazon anunță că deschide oficial un studio de jocuri în Capitală, mizând pe faptul că Bucureștiul este cunoscut ca fiind unul dintre orașele europene de top când vine vorba de dezvoltarea de jocuri. Important de precizat este faptul că decizia vine într-un moment tensionat pentru industrie, ca urmare a anunțului recent prin care Gameloft, producător și dezvoltator de jocuri, transmitea că renunță la sediul din Cluj-Napoca și că va concedia cei 136 de angajați, potrivit informațiilor prezentate prima dată de Doru Șupeală.
Citeste si:
Amazon Games se concentrează pe dezvoltarea și publicarea de jocuri și avem în fața noastră un parcurs ambițios pe termen lung. Extinderea echipelor noastre de dezvoltare în Europa a fost un pas natural pentru noi. Bucureștiul este cunoscut ca fiind unul dintre orașele europene emergente pentru dezvoltarea jocurilor și așteptăm cu nerăbdare să profităm de paleta largă de talente de aici.
Christoph Hartmann, Vicepreședinte Amazon Games
Cine va conduce divizia de jocuri din România de la Amazon
Amazon mai deține echipe care produc jocuri video în orașele Orange County, Montreal, San Diego și Seattle. Pentru sediul de la București, americanii l-au recrutat pe Cristian Pană, managing director al diviziei din România de la Ubisoft. Cristian Pană a petrecut nouă ani la Ubisoft, dintre care mai bine de trei la conducerea diviziei din România a dezvoltatorului de jocuri. în care s-a implicat direct în procesul de dezvoltare a mai multor jocuri AAA. O bună parte din experiența sa în cadrul Ubisoft a dobândit-o în Malmö, Suedia, din poziția de producător, și, mai apoi, Director Executiv al departamentului de Producție. Cristian Pană este licențiat în contabilitate și informatică de gestiune, obținându-și diploma la Universitatea de Petrol și Gaze din Ploiești.
Citeste si:
„Sunt încântat să mă alătur Amazon Games într-un moment în care echipa își construiește în mod activ o foaie de parcurs interesantă. Am construit și condus echipe foarte bune în trecut și știu că această zonă a Europei este deține unii dintre cei mai talentați angajați din industria de gaming”, a declarat Cristian Pană pentru sursa citată.
Sursa foto: Shutterstock
Te-ar putea interesa și: